
ELŐTERJESZTÉS
A Játékvár Óvoda és Bölcsőde alapító okiratának módosítására
Martfű Város Önkormányzata Képviselő-testületének 

2014. június 26-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság



 Oktatási, Művelődési, Sport, Civil és Egyházi Kapcsolatok Bizottság
Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

A Játékvár Óvoda és Bölcsőde alapító okiratában nem szerepelt a sajátos nevelési igényű gyermekek ellátása között az enyhe értelmi fogyatékos gyermekek ellátása. Mivel az intézményt a Jász-Nagykun-Szolnok Megyei Pedagógiai Szakszolgálat Szakértői Bizottsága csak úgy tudja kijelölni gyermek ellátása céljából, ha az alapító okirat tartalmazza ezen gyermekek ellátását is. Az alapító okirat módosításába ez a változtatás került be.

Kérem a Tisztelt Képviselő-testületet, hogy a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratot az előterjesztés melléklete szerint szíveskedjen jóváhagyni. 

Határozati javaslat:

…./2014. (… ….) Ö. határozat

a Játékvár Óvoda és Bölcsőde alapító okiratának módosításáról
Martfű Város Önkormányzatának Képviselő-testülete a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 
Felelős: 
Szász Éva jegyző

Határidő:
a jóváhagyást követő 8. napon belül

Martfű, 2014. június 26. 

